Këpucët që rriten
Një burrë në Nampa të shtetit Ajdëho ka një zgjidhje praktike - këpucët që rriten bashkë me fëmijët
Siç e dimë të gjithë, fëmijëve iu rritet shpejt këmba dhe nuk iu bëjnë më këpucët. Kjo i lë shpesh fëmijët që jetojnë në varfëri të skajshme pa alternative tjetër, por të ecin zbathur. Rreth 300 milionë fëmijë në mbarë botën nuk kanë këpucë dhe janë të prirur të vuajnë nga sëmundje të parazitëve. Një burrë në qytetin Nampa të shtetit Ajdaho ka një zgjidhje praktike për ta - këpucë që rritet bashkë me fëmijët. Korrespondentja e Zërit të Amerikës, June Soh ka përgatitur materialin. Këta fëmijë janë të lumtur që kanë një palë këpucë të reja që do t’u bëjnë gjithmonë. Këpucët e dhuruara mund të zgjaten deri në pesë numra dhe mund të përdoren për një kohë të gjatë. Këpucët janë krijimi i Kenton Lee i cili dikur punoi si vullnetar në një shtëpi fëmijësh në Kenia. Por nuk ishte e lehtë ta ktheje këtë ide në realitet. Më në fund, në vitin 2009 ai themeloi një organizatë jo-fitimprurëse të quajtur “Because International”. Këto këpucë që zoti Lee i mban në zyrën e tij janë një kujtesë e angazhimit të tij. Deri tani, në bashkëpunim me organizata partnere, “Because International” ka dërguar më shumë se 50 mijë palë këpucë në 70 vende. Këpucët vijnë në dy numra. Numri i vogël është për fëmijët katër deri në nëntë vjec, dhe numri i madh për ata nga 9 në 14. Zoti Lee tregon se shumë fëmijë jetojnë në zona që nuk kanë kushte të duhura sanitare. Shumë sëmundje ngjitëse që transmetohen nga kontakti me tokën dhe parazitët, hyjnë në trupin e fëmijëve përmes këmbeve të tyre të zbathura. Zoti Lee beson se një palë këpucë jep më shumë sesa mbrojtje për këmbët; ato ofrojnë dinjitet. Ai thotë se synon të shpërndajë këpucët e tij tek sa më shumë fëmijë në mbarë botën. thotë ai.